От 63 до 67 г. Цестий Гал е управител "(легат Augusti pro praetore)" на провинция Сирия, първо без главното командване на войската, които остават подчинени на Гней Домиций Корбулон. През 66 г. Цестий Гал получава легиони и прави опит да прекрати конфликтите в Юдея между прокуратор Гесий Флор и населението, от които се развива юдейската война. Цестий Гал трябва да прекрати обсадата на Йерусалим и при отстъплението претърпява големи загуби. Следващата година той умира в своята провинция. Негов наследник като управител става Гай Лициний Муциан, докато по-късният император Веспасиан става главнокомадващ при потушаването на юдейското въстание.